|  |  |
| --- | --- |
| **Leverancetitel** | Analyse af sektorkobling i relation til FDPs genstandsfelt |
| **Leverancenummer** | 10 |
| **Tovholder (ansvarlig aktør)** | KDS/ENS |
| **Ansvarligt arbejdsspor** | Arbejdsspor vedr. dataøkosystem og sektorkobling |
| **FFD-målsætning(er)** | 1, 2, 4, 5, 9 |
| **Afsluttes** | Q1 |
| **Godkender** | FFD |

#### Beskrivelse

Leverancen sigter mod at operationalisere sektorkoblingsdagsordenen i Forsyningsdigitaliseringsprogrammet (FDP). Fokus er på at skabe en strategi for integrationen af forsyningssektorer via digitale løsninger, der aktiverer distribuerede energikilder (DER). Den vil undersøge behovet for nye markeder eller koblingsmetoder, herunder en digital spine til at muliggøre effektiv kommunikation og koordinering, samt udvide demand side management i det danske elnet.

Leverancen vil klarlægge roller og ansvar for aktører som DSO'er, TSO'er, aggregatorer og slutbrugere med særligt fokus på dataudveksling, som er nødvendig for at aktivere DER-ressourcer. Dette inkluderer deling af data mellem aktørerne for at sikre korrekt ressourceallokering og hensyntagen til DSO-infrastrukturen. For eksempel er data om elbilers placering og tekniske begrænsninger, samt DSO net topologi og stamdata, essentielle for at beregne potentialet for efterspørgselsstyring.

Derudover vil leverancen beskrive, hvordan data kan udveksles for at muliggøre brugen af DER-ressourcer til at levere energi tilbage til nettet, f.eks. via Vehicle-to-Grid. Dette kræver en robust digital infrastruktur, der sikrer sikker deling af realtidsdata. Afslutningsvis vil leverancen undersøge de lovgivningsmæssige rammer i de enkelte sektorer og komme med forslag til nødvendige reguleringer, der understøtter sektorkobling og aktivering af DER.

#### Opgaver

#### Afdækning af eksisterende sektorkoblingsmodeller og teknologier.

#### Identifikation af centrale aktører og ansvarsområder i de fremsatte scenarier.

#### Udarbejde modeller for integration af distribuerede energikilder (DER).

#### Udvikle modeller for udveksling af stam- og realtidsdata.

#### Udvikling af en styringsmodel for, hvordan sektorkoblingen kan reguleres og overvåges i forhold til efterspørgselsstyring, netkapacitet og optimering af energiforsyningen på tværs af sektorer.

#### Afhængigheder

Sektorkobling skal som udgangspunkt baseres på eksisterende lovgivning og tekniske løsninger inden for energisektoren, men har plads til alternative tilgange, ligesom der fx nævnes digital spine. Det er nødvendigt at tage hensyn til nuværende markedsstrukturer, standarder for dataudveksling og den eksisterende infrastruktur. Integration af sektorerne kræver også, at der tages højde for kapacitets- og infrastrukturelle begrænsninger i de involverede netværk. Desuden vil leverancen lægge sig tæt op ad leverance 1 omkring rammerne for et dataøkosystem for forsyningsområdet.